Дом здравља Апатин

Број: 01-958/1-2021

Дана: 26.02.2021. године

**ПРАВИЛНИК О ИЗМЕНАМА**

**ПРАВИЛНИКА О НАБАВКАМА**

**У ДОМУ ЗДРАВЉА АПАТИН**

фебруар, 2021. године

На основу члана 49. став 2. Закона о јавним набавкама („Службени гласник РС”, број 91/19) и члана 24. став 2. тачка 2. Статута Дома здравља Апатин, Управни одбор Дома здравља Апатин из Апатин, Нушићева бб, на седници одржаној дана 26.02.2021. године, доноси:

ПРАВИЛНИК О ИЗМЕНАМА ПРАВИЛНИКА О НАБАВКАМА

У ДОМУ ЗДРАВЉА АПАТИН

Члан 1.

Овим Правилником о изменама Правилника о набавкама у Дому здравља Апатин врше се измене Правилника о набавкама у Дому здравља Апатин број: 01-958/2020 од 10.09.2020. године, због укидања радног места стручни сарадник за јавне набавке и обављања послова јавних набавки од стране извршиоца на радном месту службеник за јавне набавке.

Овај Правилник о изменама Правилника о набавкама у Дому здравља Апатин објавиће се на интернет страници установе.

Члан 2.

Сагласно члану 1. став 1. овог Правилника о изменама Правилника о набавкама у Дому здравља Апатин, врше се следеће измене Правилника о набавкама у Дому здравља Апатин број: 01-958/2020 од 10.09.2020. године:

1) у члану 18. став 1. бришу се речи „ и стручним сарадником за јавне набавке“, па се члан 18. став 1. мења и гласи: „Послове планирања набавки обавља службеник за јавне набавке, у сарадњи са одговорним лицем установе и помоћником директора Дома здравља за финансијско-рачуноводствене послове.“;

2) у члану 19. став 2. бришу се речи „ или стручни сарадник за јавне набавке“, па се члан 19. став 2. мења и гласи: „Службеник за јавне набавке врши прикупљање, проверу исказаних потреба и утврђивање стварних потреба за сваку набавку појединачно.“;

3) у члану 21. бришу се речи „ или стручни сарадник за јавне набавке“, па се члан 21. мења и гласи: „Истраживање тржишта спроводи службеник за јавне набавке.“;

4) у члану 83. бришу се речи „стручном сараднику за јавне набавке“ и стављају речи: „службенику за јавне набавке“, па се члан 83. мења и гласи: „Уговор о набавци доставља се лицу задуженом за праћење извршења уговора, службенику за јавне набавке из финансијске службе, а један примерак остаје у предмету о поступку набавке.“ и

5) у члану 89. бришу се речи „стручном сараднику за јавне набавке“ и стављају речи: „службенику за јавне набавке“, па се члан 89. мења и гласи: „Након измене уговор о јавној набавци доставља се лицу задуженом за праћење извршења уговора, службенику за јавне набавке из финансијске службе, а један примерак остаје у предмету о поступку набавке.“.

Члан 3.

Остале одредбе Правилника о набавкама у Дому здравља Апатин број: 01-958/2020 од 10.09.2020. године се не мењају и остају на снази.

Члан 4.

Овај Правилник ступа на снагу осмог дана од дана објављивања на огласној табли установе односно дана 09.03.2021. године.

Председник Управног одбора

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Милана Орлић Тадић

Овај Правилник је објављен на огласној табли установе дана 01.03.2021. године